योजना का लाभ उठाएं ग्रामीण
आरोग्यराजस्थान अभियान के तहत रविवार को ग्राम पंचायत झारिया के अटल सेवा केंद्र में शिविर लगाकर लोगों के स्वास्थ्य की जांच की गई।
शिविर का शुभारंभ करते हुए जिला प्रमुख हरलाल सहारण ने कहा कि चिकित्सा के क्षेत्र में सरकार ने अनेक योजनाएं चला रखी है। ग्रामीण केवल शिविर की पूरी जानकारी रखे, बल्कि इनमें पहुंचकर खुद दूसरों के स्वास्थ्य की जांच भी करवाएं।
सरपंच बालाराम भार्गव ने कहा कि रोग की समय पर पहचान होने पर ही उसका पूरा इलाज हो सकता है, ऐसे में ग्रामीणों को ऐसे शिविरों का लाभ उठाना चाहिए। जिला प्रजनन एवं शिशु स्वास्थ्य अधिकारी डॉ. सुनील जांदू ने बताया कि नवाचार के तहत जल्द ही लोगों को पहचान पत्र जारी किए जाएंगे। उन्होंने शिविर में होने वाली गतिविधियों के बारे में भी जानकारी दी।
खंड कार्यक्रम प्रबंधक ओमप्रकाश प्रजापत ने सर्वे के दौरान चिन्हित बीमार सभी व्यक्तियों का स्वास्थ्य परीक्षण करवाने का आह्वान किया। शिविर में दोपहर तीन बजे तक 172 रोगियों का पंजीयन कर 160 का ओपीडी में ईलाज किया गया 12 को रैफर किया। इस मौके पर पूर्व सरपंच जेठाराम भार्गव, बाबूलाल, गुगनराम नाई, चेतन भार्गव, त्रिलोक गोदारा, तेजाराम प्रजापत, भगवानाराम गोदारा,मोटाराम सारण,सोहनलाल शर्मा, डॉ.राकेश चाहर, डॉ. चंद्रप्रकाश हुड्डा, एएनएम तारामणी,मंजू, संतोष शर्मा आदि उपस्थित थे।
आरोग्य राजस्थान अभियान शिविर को संबोधित करते जिला प्रमुख हरलाल सहारण।
hin_Deva hin_Deva hin_Deva hin_Deva hin_Deva hin_Deva